18/11/2019 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Subdirección Xeral de Xestión do Dominio Público Hidráulico
Anuncio de sometemento a información pública dos proxectos de instalacións auxiliares relativos aos plans de emerxencia da presa do Eume e a presa da Ribeira, no río Eume (Exp.13/101/9 13/101/4/3)

Anuncio de sometemento a información pública dos proxectos de instalacións auxiliares relativos aos plans de emerxencia da presa do Eume e a presa da Ribeira, no río Eume, nos concellos de As Pontes, Pontedeume, Cabanas, Fene e Ares (A Coruña) (Exp.13/10/9 e 13/101/4/3) Con data 10/07/2018 tivo entrada en Augas de Galicia, unha solicitude de autorización, por parte de Endesa Generación, S. A., para a realización de actuacións relativas á implantación dos Plans de Emerxencia da presa do Eume e da presa da Ribeira, aportando os documentos titulados “Proyecto de instalaciones auxiliares al plan de emergencia de la presa del Eume. Concellos de As Pontes, Pontedeume, Cabanas, Fene y Ares Provincia de A Coruña” e “Proyecto de instalaciones auxiliares al plan de emergencia de la presa de la Ribeira, concello de As Pontes de García Rodríguez, provincia de A Coruña”. Posteriormente o 10/05/2019 tivo entrada un novo proxecto de instalacións auxiliares da presa da Ribeira, “Proyecto de instalaciones auxiliares al plan de emergencia de la presa de la Ribeira, concello de As Pontes de García Rodríguez, Provincia de A Coruña”, corrixidas as localizacións das sirenas na contorna da central térmica das Pontes solicitando, o promotor que se substitúa este proxecto polo anteriormente entregado. En cumprimento do disposto no artigo 52.2 do Real decreto 849/1986, do 11 de abril, polo que se aproba o Regulamento do Dominio Público Hidráulico, sométese ao trámite de información pública a seguinte documentación: “Proyecto de instalaciones auxiliares al plan de emergencia de la presa del Eume. Concellos de As Pontes, Pontedeume, Cabanas, Fene y Ares Provincia de A Coruña” e o segundo proxecto entregado de la presa da Ribeira “Proyecto de instalaciones auxiliares al plan de emergencia de la presa de la Ribeira, concello de As Pontes de García Rodríguez, Provincia de A Coruña”. O que se fai público aos efectos do seu coñecemento xeral, co fin de que aquelas persoas naturais ou xurídicas que se consideren afectadas nos seus dereitos poidan formular, por escrito, cantas alegacións, observacións, suxestións e reclamacións estimen procedentes, persoalmente ou por medio do seu representante con poder suficiente, e que poderán presentarse por calquera dos medios recollidos no artigo 16.4 da Lei 39/2015, do 1 de outubro, do Procedemento Administrativo Común das Administracións Públicas, dentro do prazo improrrogable de 20 días, que comezará a computarse a partir da data de publicación do presente anuncio no Boletín Oficial da Provincia da Coruña. Este anuncio, ademais da súa inserción no mencionado boletín, será obxecto de exposición ao público no taboleiro de anuncios dos Concellos das Pontes, Pontedeume, Cabanas, Fene e Ares. Para os expresados efectos, estará dispoñible unha copia da solicitude de autorización así como da documentación técnica achegada polo peticionario, para que poidan ser examinadas nas dependencias administrativas de Augas de Galicia, sitas na rúa Tomiño, n.º 16, baixo, 15703 Santiago de Compostela, así como nas dependencias dos Concellos das Pontes, Pontedeume, Cabanas, Fene e Ares, e na páxina web deste organismo de conca http://augasdegalicia.xunta. gal (na sección denominada Participación Pública). Santiago de Compostela, 28 de outubro de 2019. O subdirector xeral de xestión do Dominio Público Hidráulico Uxia Riascos Zaryouh